b'\n_START_ARTICLE_\nTilinp\xc3\xa4\xc3\xa4t\xc3\xb6sanalyysi\n_START_PARAGRAPH_\nTilinp\xc3\xa4\xc3\xa4t\xc3\xb6sanalyysiss\xc3\xa4 tutkitaan yrityksen kannattavuutta ja taloudellista tilaa k\xc3\xa4ytt\xc3\xa4m\xc3\xa4ll\xc3\xa4 hyv\xc3\xa4ksi yrityksen tilinp\xc3\xa4\xc3\xa4t\xc3\xb6stietoja. Tilinp\xc3\xa4\xc3\xa4t\xc3\xb6ksest\xc3\xa4 voidaan laskea useita tunnuslukuja, joiden avulla yrityksi\xc3\xa4 voidaan vertailla kesken\xc3\xa4\xc3\xa4n._NEWLINE_Pelkki\xc3\xa4 tunnuslukuja vertaamalla saadaan vain suuntaa antavia tuloksia, ja tunnuslukuihin perustuvat vertailut ovat valideja vain saman toimialan ja kokoluokan yritysten kesken.\n_START_SECTION_\nP\xc3\xa4\xc3\xa4oman tuotto\n_START_PARAGRAPH_\nOman p\xc3\xa4\xc3\xa4oman tuottoaste (ROE) kertoo, montako prosenttia yritys on tuottanut omalle p\xc3\xa4\xc3\xa4omalle._NEWLINE_Sijoitetun p\xc3\xa4\xc3\xa4oman tuottoaste (ROI) kertoo, montako prosenttia yritys on tuottanut yritykseen sijoitetulle, tuottoa vaativalle p\xc3\xa4\xc3\xa4omalle._NEWLINE_Koko p\xc3\xa4\xc3\xa4oman tuottoaste (ROA) kertoo, montako prosenttia yritys on tuottanut kaikelle k\xc3\xa4ytt\xc3\xa4m\xc3\xa4lleen p\xc3\xa4\xc3\xa4omalle._NEWLINE_Sidotun p\xc3\xa4\xc3\xa4oman tuottoprosentti (ROCE, engl. Return on Capital Employed) saadaan laskemalla\n_START_SECTION_\nVakavaraisuus ja velkojen hoito\n_START_PARAGRAPH_\nVakavaraisuus tarkoittaa yrityksen p\xc3\xa4\xc3\xa4omarakenteen terveytt\xc3\xa4 siten, ettei vieraan p\xc3\xa4\xc3\xa4oman osuus ole hallitseva. Vakavaraisuudessa on kyse yrityksen mahdollisuuksista selviyty\xc3\xa4 taloudellisista velvoitteistaan pitk\xc3\xa4ll\xc3\xa4 aikav\xc3\xa4lill\xc3\xa4. _NEWLINE_Tilinp\xc3\xa4\xc3\xa4t\xc3\xb6sanalyysiss\xc3\xa4 vakavaraisuutta mitataan omavaraisuusasteen, nettovelkaantumisasteen ja suhteellisen velkaantuneisuuden avulla._NEWLINE_Takaisinmaksukyky tarkoittaa yrityksen kyky\xc3\xa4 selviyty\xc3\xa4 vieraan p\xc3\xa4\xc3\xa4oman maksuvelvoitteista tulorahoituksen avulla.\n_START_SECTION_\nMaksuvalmius\n_START_PARAGRAPH_\nMaksuvalmiuden tunnusluvuilla mitataan yrityksen rahan riitt\xc3\xa4mist\xc3\xa4 joka hetki. Maksuvalmis yritys pystyy suoriutumaan maksuvelvoitteistaan n\xc3\xa4iden tullessa maksuun. Jos yritys ei ole maksuvalmis, se voi etsi\xc3\xa4 lis\xc3\xa4rahoitusta. Jos yritys ei pysty hankkimaan lis\xc3\xa4rahoitusta selviyty\xc3\xa4kseen r\xc3\xa4steist\xc3\xa4, siit\xc3\xa4 tulee maksukyvyt\xc3\xb6n._NEWLINE_Tilinp\xc3\xa4\xc3\xa4t\xc3\xb6sanalyysiss\xc3\xa4 maksuvalmiutta mitataan varantoperusteisilla ja virtaperusteisilla tunnusluvuilla. Varantoperusteiset eli staattiset tunnusluvut quick ratio ja current ratio mittaavat likvidien varojen riitt\xc3\xa4vyytt\xc3\xa4. Virtaperusteiset eli dynaamiset tunnusluvut mittaavat tulorahoituksen riitt\xc3\xa4vyytt\xc3\xa4.'